Maria Corina Bogliş, din localitatea Tămăşeni, este ultima persoană din judeţ "nominalizată" printre nemţenii ce şi-au trecut numele pe lista celor care au obţinut un câştig, mai mare sau mai mic, la LOTO, scrie adevarul.ro. Este pasionată de acest gen de jocuri, iar norocul i-a surâs la extragerea de săptămâna trecută.
Spune că totul s-a datorat hazardului, de un moment de inspiraţie, hotărând să schimbe "stategia" de joc. Ajunsă la agenţie, nu a mai completat biletul aşa cum făcea de obicei, ci a ales unul gata făcut. Iar decizia a fost una inspirată, în cont intrându-i suma de 47.164,68 de lei, câştigată la categoria "Noroc". Adică vreo 9.500 de euro.
"Am ales schimbarea, nicio clipă gândindu-mă că ar putea să urmeze un câştig important. Cred că aşa a fost să fie! Uneori merită câte o schimbare de joc, de strategie, deşi eu sunt destul de consecventă şi conservatoare în ceea ce fac", a declarat, pentru Loteria Română, Maria Corina Bogliş.